cyanic-selkie/wikianc huggingface dataset:
Κοσάρα
Ζωή
Δύο ή τρία χρόνια μετά την ταφή του Γιόβαν Βλαντιμίρ, η Κοσάρα μετέφερε τα λείψανα του στη Διόκλειας. Τον έθαψε κοντά στην αυλή του στην Κράινα, στην εκκλησία της Μονής της Αγίας Θεοτόκου. Η Κοσάρα δεν παντρεύτηκε ξανά. με τη βούλησή της, είχε θαφτεί στην ίδια εκκλησία, στα πόδια του συζύγου της. .
Πηγές
Κατηγορία:Οίκος Κομητόπουλων Κατηγορία:Βουλγάρες πριγκίπισσες Κατηγορία:Σελίδες με μη επιθεωρημένες μεταφράσεις
Μαρντάν
Το Μαρντάν (παστού και ούρντου: مردان) είναι πόλη του Πακιστάν στην επαρχία Χαϊμπέρ Παχτουνχβά, έδρα ομώνυμου διαμερίσματος. Βρίσκεται στην Κοιλάδα του Πεσαβάρ και είναι η δεύτερη μεγαλύτερη σε πληθυσμό πόλη στην επαρχία του μετά την Πεσαβάρ. Είναι μια ταχέως αναπτυσσόμενη πόλη, που γνώρισε μια πληθυσμιακή έκρηξη στο δεύτερο μισό του 20ού αιώνα.
Περί το 1800 π.Χ. η περιοχή του Μαρντάν ήταν μέρος της γης όπου γεννήθηκε ο ταφικός πολιτισμός Γκαντάρα (γνωστός και ως Σουάτ). Χαραγμένα σε βράχο διατάγματα του αρχαίου Ινδού βασιλιά Ασόκα στο γειτονικό Σαχμπάζ Γκαρί, γραμμένα στη γραφή Χαρόστι, χρονολογούνται από την περίοδο των Μαουρύα (μέσα Γ΄ αιώνα π.Χ.) και αντιπροσωπεύουν το αρχαιότερο αδιαμφισβήτητο δείγμα γραφής σε ολόκληρη τη νότια Ασία. Επίσης, η κοντινή θέση Ταχτ-ι-Μπαχί, με ερείπια αρχαίου βουδιστικού μοναστηριού, εντάχθηκε το 1980 στον κατάλογο των Μνημείων Παγκόσμιας Κληρονομιάς της UNESCO.
Εξωτερικοί σύνδεσμοι
Μαρνταν
Ερρίκος Θ΄ ο Πρεσβύτερος
Ο Ερρίκος Θ΄ ο Πρεσβύτερος, πολων. Henryk IX Starszy (1387-92 - 11 Νοεμβρίου 1467) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (1397-1412, με τον αδελφό του), κυβερνήτης της Σπροτάβα, Κρόσνο Οντζάνσκιε, Σβιεμπόντσιν & του ημίσεως Γκλόγκουφ (1412-17, μαζί με τους αδελφούς του), κυβερνήτης της Σπροτάβα & του ημίσεως Γκλόγκουφ (από το 1417), κυβερνήτης του Κοζούχουφ & Ζιελόνα Γκούρα (από το 1420), του Κρόσνο Οντζάνσκιε & Σβιεμπόντσιν (από το 1430) και δούκας του Λούμπιν (από το 1446).
Βιογραφία
Ήταν ο δευτερότοκος γιος του Ερρίκου Η΄ του Σπουργίτη δούκα του Ζάγκαν-Γκλόγκουφ και της Αικατερίνης των Πιαστ-Σιλεσίας-Τσέσυν, κόρης του Βλάντισλαφ Β΄ δούκα του Οπόλε.
Οικογένεια
Νυμφεύτηκε το 1432 τη Γιάντβιγκα/Χέντβιχ των Πιαστ-Σιλεσίας-Γκλόγκουφ, κόρη του Κορράδου Α΄ του Γηραιού, δούκα της Ολεσνίτσα, Κόζλε και είχε τέκνα:
Εξωτερικοί σύνδεσμοι
Κατηγορία:Οίκος των Πιαστ-Σιλεσίας
Τζούλι Ντο
Η "Τζούλι Ντο" είναι το παρατσούκλι που δόθηκε σε μια τρανς γυναίκα που πιστεύεται ότι δολοφονήθηκε στο Κλερμόν της Φλόριντα το 1988. Ούτε η ταυτότητα του θύματος, ούτε η ταυτότητα όσων εμπλέκονται στον θάνατο της, έχουν εξακριβωθεί.
Ανακάλυψη
Τα μουμιοποιημένα λείψανα του θύματος, ηλικίας μεταξύ 22 και 35 ετών, εντοπίστηκαν στην άκρη του δρόμου στην περιοχή "Γκριν Σουάμπ", στην πόλη Λέικ Κάντρι, της Φλόριντα στις 25 Σεπτεμβρίου του 1988, από ένας άντρα που έψαχνε για ξυλεία στην περιοχή. Το πτώμα βρέθηκε σε μια κρυφή περιοχή, έξω από το δρόμο της λεωφόρου County Road 474, κοντά στα σύνορα μεταξύ των κομητειών Λέικ και Πολκ.
Η γυναίκα φορούσε ένα γαλαζοπράσινο φανελάκι και μια ξαβαμμένη τζιν φούστα. Το καλσόν της είχε αφαιρεθεί εν μέρει, γεγονός που γέννησε τις υποψίες ότι το θύμα ίσως δέχτηκε σεξουαλική επίθεση. Στο σημείο δεν βρέθηκαν παπούτσια, κοσμήματα ή άλλα προσωπικά αντικείμενα, συμπεριλαμβανομένων των στοιχείων ταυτοποίησης. Οι ανακριτές υποπτεύονται τη δολοφονία λόγω των ύποπτων συνθηκών γύρω από την τοποθέτηση της σορού της.
Με βάση την κατάσταση του σώματος, υπολογίστηκε ότι είχε πεθάνει περίπου δύο εβδομάδες έως και οκτώ μήνες πριν από την ανακάλυψη της. Ως εκ τούτου, τα απομεινάρια της δεν ήταν σε αναγνωρίσιμη κατάσταση.
Εξέταση
Το πρωί μετά την ανακάλυψη του θύματος, τα λείψανα της υποβλήθηκαν σε αυτοψία στο Εργαστήριο Ανθρώπινης Ταυτοποίησης CA Pound στο Γκέινσβιλ,της Φλόριντα, από τον ιατροδικαστή Γουίλιαμ Ρ. Μέιπλς. Όμως, η αιτία του θανάτου δεν ήταν δυνατόν να διευκρινιστεί.
Τα μαλλιά του θύματος περιγράφηκαν ως μακριά και βαμμένα σε ανοιχτό ξανθό χρώμα. Είχε επίσης μακριά, περιποιημένα νύχια, τα οποία μπορεί να ήταν τεχνητά. Εντοπίστηκαν επουλωμένα κατάγματα στα δάχτυλα των ποδιών της, στο ένα από τα ζυγωματικά της, σε ένα πλευρό και πιθανώς στη μύτη της. Ήταν μεταξύ 1.78 - 1.80 σε ύψος, και ζύγιζε μεταξύ 75 και 80 κιλά. Είχε κάνει και αισθητικές επεμβάσεις όπως εμφυτεύματα στήθους σιλικόνης 250cc. Η διαδικασία μπορεί να έχει πραγματοποιηθεί στην Ατλάντα της Τζόρτζια, το Μαϊάμι, την Φλόριντα, την Νέα Ορλεάνη, την Λουιζιάνα, την Νέα Υόρκη ή την Καλιφόρνια. Πιστεύεται ότι η επέμβαση αλλαγής φύλου έγινε γύρω στο 1984, με βάση το γεγονός ότι τα εμφυτεύματα δεν τοποθετούνταν το έτος 1983. Προφανώς έκανε ρινοπλαστική, η οποία μπορεί να σχετίζεται με τον τραυματισμό που υπέστη στη μύτη της. Αρχικά πίστευαν ότι ήταν γυναίκα που είχε γεννήσει τουλάχιστον μία φορά, με βάση την κατάσταση της λεκάνης της.
Παρόλα αυτά τα αποτελέσματα ενός τεστ DNA το 2015 φανέρωσαν χρωμοσώματα XY, δείχνοντας ότι το θύμα ήταν άντρας κατά τη γέννηση του και είχε μεταβληθεί ή βρισκόταν σε διαδικασία μετάβασης αλλαγής φύλου, με βάση τις αισθητικές επεμβάσεις στις οποίες είχε υποβληθεί. Επιπλέον, έπαιρνε φάρμακα υποκατάστασης ορμονών, τα οποία προκάλεσαν αλλαγές στα οστά της πυέλου της, οδηγώντας τους ιατροδικαστές στην εσφαλμένη πιθανότητα να είχε ιστορικό εγκυμοσύνης.
Έρευνα
Λίγο μετά την ανακάλυψη του πτώματος, λήφθηκαν τα δακτυλικά αποτυπώματα με την ελπίδα να εντοπιστεί η ταυτότητα του θύματος. Ένα αρχικό σκίτσο δημιουργήθηκε για να απεικονίσει μια προσέγγιση της εμφάνισης της στη ζωή. Μετά όμως από την ανακάλυψη ότι η Τζούλι Ντο ήταν τρανς γυναίκα, οι αρχές ήθελαν να δημιουργηθεί ένα νέο ιατροδικαστικό σκίτσο με βάση το κρανίο. Ο συνταξιούχος ντετέκτιβ και ιατροδικαστής Στίβεν Φούσκο ανέλαβε να φτιάξει την εικόνα. Την ίδια εποχή η νεκρή έλαβε επίσης το παρατσούκλι της. Οι εκπαιδευόμενοι ιατροδικαστές που εξέτασαν τα λείψανα επέλεξαν το όνομα "Τζούλι" από τον τρανς χαρακτήρα Τζούλι Νούμαν στην ταινία Το τρίο της χαράς.
Τον Ιούλιο του 2018, πραγματοποιήθηκαν ισοτοπικές δοκιμές στην Τάμπα της Φλόριντα από το Πανεπιστήμιο της Νότιας Φλόριντα σε δείγματα από το κρανίο του θύματος, για να εντοπιστούν πιθανές τοποθεσίες όπου διέμενε. Τα αποτελέσματα έδειξαν ότι η νεκρή καταγόταν από τη νότια Φλόριντα. Ένας ερευνητής που εργαζόταν για την υπόθεση εξέφρασε την πιθανότητα ότι το θύμα αντιμετώπισε προκλήσεις που σχετίζονται με την αντιμετώπιση των τρανς γυναικών από την κοινωνία της δεκαετία του 1980. Άλλοι έχουν εξηγήσει ότι η οικογενειακή αποξένωση ή η απαξίωση από φίλους και συγγενείς μπορεί να έπαιξε ρόλο στην κατάσταση της ως αγνώστων στοιχείων. Καθώς κανένα αγνοούμενο άτομο από αυτήν την περιοχή δεν ταιριάζει με την περιγραφή της, η εξαφάνιση της πιθανότατα δεν είχε αναφερθεί.
Οι ερευνητές αναζήτησαν υπηρεσίες από τον οργανισμό DNA Doe Project, ο οποίος ειδικεύεται στον εντοπισμό πιθανών μελών της οικογένειας άγνωστων ατόμων μέσω γενετικής γενεαλογίας. Δύο προσπάθειες, που χρηματοδοτήθηκαν από την ερευνητική υπηρεσία, να εξαχθεί αρκετό DNA από τα οστά αποδείχθηκαν ανεπιτυχείς. Ο οργανισμός άρχισε αργότερα τη συγκέντρωση κεφαλαίων για μια τρίτη προσπάθεια τον Νοέμβριο του 2018, η οποία επίσης απέτυχε να δημιουργήσει ένα γενετικό αρχείο. Τον Ιανουάριο του 2020, ελήφθη με επιτυχία ένα κατάλληλο δείγμα για γενεαλογική έρευνα μετά από διαβούλευση με ένα τέταρτο εργαστήριο, το οποίο βρήκε προγονικούς δεσμούς του θύματος στις Νοτιοανατολικές Ηνωμένες Πολιτείες.
Οι εθελοντές του έργου DNA Doe, Λι και Άντονι Ρέντγκρεϊβ, ίδρυσαν την Ομάδα Εργασίας Trans Doe (Αποβιώσαντα Τρανς άτομα αγνώστων στοιχείων) για να υποστηρίξουν τα άγνωστα θύματα που ήταν τρανς ή ασυμβίβαστα με το φύλο τους. Ένας από τους στόχους της ομάδας εργασίας είναι να ερευνήσει, μετά από μια ταυτοποίηση, τον τρόπο με τον οποίο συστηνόταν το άτομο για να αποτρέψει την χρήση του ονόματος που έλαβε κατά την γέννηση του.
Αναφορές
Κατηγορία:Τρανς άτομα Κατηγορία:Γυναίκες θύματα δολοφονίας Κατηγορία:Γυναίκες του 20ού αιώνα Κατηγορία:Ανεξιχνίαστα εγκλήματα Κατηγορία:Δολοφονίες στις Ηνωμένες Πολιτείες
Όνειρό Μου
Το "Όνειρό Μου" είναι τραγούδι, ερμηνευμένο από την Ελληνίδα τραγουδίστρια Γιάννα Τερζή. Το τραγούδι κυκλοφόρησε σαν ψηφιακή λήψη στις 15 Φεβρουαρίου 2018 από την Panik Records. Γράφτηκε από την Γιάννα Τερζή, μαζί με τους Άρη Καλημέρη, Δημήτρη Σταματίου και Μιχάλη Παπαθανασίου. Εκπροσώπησε την Ελλάδα στο Διαγωνισμό Τραγουδιού της Eurovision 2018. Παρόλο που το τραγούδι δεν πέρασε στον τελικό του διαγωνισμού, έγινε δημοφιλές στην Ελλάδα.
Διαγωνισμός Τραγουδιού Eurovision
Η Γιάννα Τερζή επιλέχθηκε ως μία από τους 20 υποψήφιους για τον Ελληνικό Τελικό της Eurovision 2018 με το τραγούδι "Όνειρο Μου" στις 27 Οκτωβρίου 2017, εκπροσωπώντας την Panik Records. Αργότερα, στις 8 Νοεμβρίου 2017, έγινε μία από τους πέντε υποψήφιους που θα συμμετείχαν στον τηλεοπτικό εθνικό τελικό. Ακολουθώντας τον αποκλεισμό δύο από τους πέντε συμμετέχοντες, λόγω του ότι δεν είχαν "ελληνικό ηχόχρωμα", το "Όνειρο Μου" ήταν στην τελική τριάδα που θα συμμετείχε στον Ελληνικό Τελικό. Τελικά, στις 15 Φεβρουαρίου 2018, ειπώθηκε ότι οι δισκογραφικές εταιρίες των δύο άλλων συμμετεχόντων, αρνήθηκαν να πληρώσουν το ποσό των 20,000€ στην ΕΡΤ και αποκλείστηκαν από την τελική φάση, αφήνοντας το "Όνειρο Μου" το μοναδικό υποψήφιο τραγούδι και την πολύ πιθανή ελληνική συμμετοχή. Εν τέλει, στις 16 Φεβρουαρίου 2018, η ΕΡΤ ανακοίνωσε επίσημα ότι η Τερζή με το τραγούδι "Όνειρο Μου", θα εκπροσωπούσαν την Ελλάδα στη Λισαβόνα.
Το τραγούδι διαγωνίστηκε στον πρώτο ημιτελικό, που έλαβε χώρα στις 8 Μαΐου 2018 στη Λισαβόνα της Πορτογαλίας, όμως αποκλείστηκε από τον τελικό.
Παραπομπές
Κατηγορία:Διαγωνισμός Τραγουδιού Eurovision 2018 Κατηγορία:Singles του 2018 Κατηγορία:Τραγούδια του 2018 Κατηγορία:Τραγούδια της Ελλάδας στη Eurovision
Κατάλογος πρωθυπουργών της Τουρκίας
Η παρακάτω λίστα αποτελεί κατάλογο των πρωθυπουργών της Τουρκίας, από την εγκαθίδρυση αυτού του αξιώματος το 1920, κατά την διάρκεια του Τουρκικού Πολέμου της Ανεξαρτησίας. Ο πρωθυπουργός είναι ο επικεφαλής της εκτελεστικής εξουσίας της Τουρκίας. Μετά το Τουρκικό συνταγματικό δημοψήφισμα του 2017 το αξίωμα του πρωθυπουργού καταργήθηκε και ο Πρόεδρος έγινε επικεφαλής της εκτελεστικού κλάδου.
Γκοντρεξάνζ
Το Γκοντρεξάνζ (Γκουντερχίνγκεν) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Τζέρεμυ Μπρεττ
Ο Τζέρεμυ Μπρέττ (Peter Jeremy William Huggins, 3 Νοεμβρίου 1933 - 12 Σεπτεμβρίου 1995) ήταν Άγγλος ηθοποιός. Έγινε γνωστός για την ενσάρκωση στην τηλεόραση του διάσημου ντετέκτιβ Σέρλοκ Χολμς.
Βιογραφία
Ο Μπρέττ προτού παίξει σε ρόλους στην τηλεόραση και τον κινηματογράφο, κυνήγησε την τύχη του στα θέατρα του Λονδίνου. Είχε κάποια συμμετοχή επίσης στην ταινία Πόλεμος και Ειρήνη, έως ότου έρθει η μεγάλη επιτυχία των μυθιστορημάτων με ήρωα τον διάσημο ντετέκτιβ Σέρλοκ Χολμς που ενσάρκωσε με επιτυχία ουκ ολίγες φορές ο Μπρέττ. Ήταν γιος ενός συνταγματάρχη, δημιούργησε το καλλιτεχνικό του όνομα ύστερα από επιμονή του πατρός του, καθώς πίστευε πως το επάγγελμα του ηθοποιού δεν ήταν ιδιαίτερα αξιοσέβαστο και δεν ήθελε ο γιός του σπιλώσει το όνομα της οικογενείας.
Θάνατος
Ο Τζέρεμυ Μπρέττ απεβίωσε αναπάντεχα στον ύπνο του από καρδιακή ανεπάρκεια 12 Σεπτεμβρίου 1995 στο Λονδίνο.
Καλλιτεχνική σταδιοδρομία
Τελειώνοντας το κολέγιο Ίτον (Eton college), ένα ιδιωτικό οικοτροφείο για αγόρια, ο Μπρέττ πήγε στην κεντρική σχολή Λόγου και Δράματος. Έκανε την παρθενική του εμφάνιση επί σκηνής όντας μέλος της Library Theatre Company στο Μάντσεστερ της Αγγλίας το 1954. Αργότερα συμμετείχε στην Old Vic Theatre Company του Λονδίνου, με την οποία ταξίδεψε στη Νέα Υόρκη των Η.Π.Α το 1956, όπου έπαιξε σε αρκετά έργα του Σαίξπηρ. Κατά τη διάρκεια των δεκαετιών 1960 και 1970 συμμετείχε σε πολλά έργα της τηλεόρασης αλλά και ταινίες του κινηματογράφου. Ο πιο διάσημος ρόλος του μέχρι τότε ήταν αυτός του Φρέντυ Άϊνσφορντ-Χίλ, στην ταινία Ωραία μου Κυρία, στην οποία ο Μπρέττ υποδύεται τον ρόλο ενός ανθρώπου ανώτερης κοινωνικής τάξης ο οποίος ερωτεύεται την Ελίζα Ντούλίτλ, την οποία υποδύεται η Όντρεϊ Χέπμπορν. Έκανε επίσης έκτακτες εμφανίσεις σε διάφορα αμερικάνικα τηλεοπτικά σόου, όπως τα The Incredible Hulk και Hart to Hart.
Σέρλοκ Χολμς
Η πρώτη επαφή του Μπρέττ με τον διάσημο ντετέκτιβ έγινε το 1980, όταν ο Μπρέττ υποδύθηκε τον γιατρό Ουώτσον (στενός φίλος και βοηθός του Σέρλοκ Χολμς) στο πλευρό του Τσάρλτον Ίστον ο οποίος υποδύθηκε τον διάσημο ντετέκτιβ, στο θεατρικό έργο Το σημάδι των τεσσάρων, μία ιστορία του Άρθουρ Κόναν Ντόυλ διασκευασμένη για το θέατρο. Αργότερα ήταν ο ίδιος ο Μπρέττ που θα αναλάμβανε το ρόλο του διάσημου ντετέκτιβ στην τηλεοπτική σειρά αυτοτελών επεισοδίων με γενικό τίτλο "Οι Περιπέτειες του Σέρλοκ Χόλμς" το 1985. Παρόλα τα βραβεία και τις θετικές κριτικές που έλαβε ο Μπρέττ για τον τρόπο που ενσάρκωσε τον Χόλμς, ο ίδιος περνούσε διάφορες δυσκολίες στην προσωπική του ζωή. Η εκείνη την εποχή σύζυγός του Τζόαν Ουίλσον απεβίωσε το 1985, γεγονός που τον σημάδεψε, έπεσε σε κατάθλιψη και αργότερα ήρθε ένα ακόμη χτύπημα της μοίρας ανακαλύπτοντας πως πάσχει από διπολική διαταραχή. Παρόλα τα προσωπικά προβλήματα ο Μπρέττ συνέχισε την υποκριτική ενσαρκώνοντας τον Χόλμς από το 1985 έως το 1994 περίπου σε τηλεοπτικές παραγωγές. Το έργο Οι αναμνήσεις του Σέρλοκ Χόλμς του 1994 ήταν μια από τις τελευταίες "παραστάσεις" του Μπρέττ.
Παραπομπές
Κατηγορία:Άγγλοι άνδρες ηθοποιοί κινηματογράφου Κατηγορία:ΛΟΑΤ πρόσωπα από το Ηνωμένο Βασίλειο Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί μουσικού θεάτρου
Ερρίκος ΙΑ΄ του Γκουόγκουφ
Ο Ερρίκος ΙΑ΄, πολων. Henryk XI Głogowski (π. 1435 - 22 Φεβρουαρίου 1476) από τον Οίκο των Πιαστ-Σιλεσίας-Γκλόγκουφ ήταν δούκας του Γκλόγκουφ (που περιελάμβανε τα: Σπροτάβα, Κρόσνο Ιντζάνσκιε, Σβιεμπόντσιν, Κοζούχουφ & Ζιελόνα Γκούρα) και του Λούμπιν (από το 1467).
Βιογραφία
Ήταν ο δευτερότοκος γιος του Ερρίκου Θ΄ του Πρεσβύτερου, δούκα του Γκλόγκουφ και της Χέντβιχ των Πιαστ-Σιλεσίας-Γκλόγκουφ, κόρης του Κορράδου Γ΄ του Γηραιού, δούκα της Ολεσνίτσα.
Οικογένεια
Νυμφεύτηκε το 1472 τη Βαρβάρα των Χοεντσόλερν, κόρη του Αλβέρτου Γ΄ Αχιλλέως εκλέκτορα του Βρανδεμβούργου. Δεν απέκτησαν απογόνους.
Εξωτερικοί σύνδεσμοι
Κατηγορία:Οίκος των Πιαστ-Σιλεσίας
Ιωάννης Χρυσέλιος
Ο Ιωάννης Χρυσέλιος ήταν τοπικός άρχοντας στα τέλη του 10ου αιώνα στο Δυρράχιο και ο πεθερός του Τσάρου Σαμουήλ της Βουλγαρίας (περίπου 997–1014).
Βιογραφία
Βούλγαρος στην καταγωγή, ο Χρυσέλιος ήταν ο «πρωταγωνιστής» του Δυρράχιου. Σύμφωνα με άλλη άποψη, το όνομά του δεν είναι βουλγάρικο και δεν υπάρχουν στοιχεία που να αποδεικνύουν ότι ο Χρυσέλιος ήταν Βούλγαρος. Προτείνεται ότι η καταγωγή του ήταν Αρμένιος Παυλικιανός ή Μπογκομίλ.
Σύμφωνα με ένα σημείωμα στην ιστορία του Ιωάννη Σκυλίτζη, ο βούλγαρος τσάρος Σαμουήλ παντρεύτηκε την κόρη του Χρυσέλιου Αγκάθα, η οποία αιχμαλωτίστηκε αφού ο Σαμουήλ κατέλυσε την πόλη της Λάρισας. Είναι πιθανό ότι ο Σαμουήλ κατάφερε να αποκτήσει τον έλεγχο της στρατηγικά σημαντικής πόλης της Αδριατικής.
Μετά τη Μάχη των Σπερχειών το 997, ο Σαμουήλ έκανε τον γαμπρό του, τον Άσώτιο Ταρωνίτη, έναν Βυζαντινό αιχμάλωτο που είχε παντρευτεί την κόρη του Μιροσλάβα, κυβερνήτη της πόλης. Το 1005, ωστόσο, ο Ασώτιος και η Μιροσλάβα, με τη συντροφιά του Χρυσέλιου, έφυγαν με βυζαντινό πλοίο προς την Κωνσταντινούπολη, φέροντας μία επιστολή του Χρύσελιου που υποσχόταν να παραδώσει την πόλη στον Βυζαντινό αυτοκράτορα, Βασίλειο Β' (περ. 976–1025), σε αντάλλαγμα τον βαθμό του πατρικίου για τον ίδιο και τους δύο γιους του. Σύντομα, μία βυζαντινή μοίρα εμφανίστηκε έξω από την πόλη υπό τον Ευστάθιο Δαφνομέλη και η πόλη επέστρεψε στη βυζαντινή κυριαρχία, αλλά ο Χρυσέλιος είχε πεθάνει εν τω μεταξύ. Ωστόσο, είναι πιθανό αυτό το επεισόδιο να συνέβη μέχρι το 1018, στο τέλος του βουλγαρικού πολέμου, καθώς η χρονολογία της πρωταρχικής πηγής του πολέμου του Ιωάννη Σκυλίτζη, είναι ασαφής, ενώ το ιταλικό χρονικό του Λούπους Πρωτοσπαθάριους δίνει μια εντελώς διαφορετική ημερομηνία για την ανάκτηση του Δυρραχίου, 1004/5, και δεν αναφέρει καθόλου τον Χρυσέλιο.
Πηγές
Κατηγορία:Βυζαντινοί σλαβικής καταγωγής Κατηγορία:Βυζαντινοί του 10ου αιώνα Κατηγορία:Σελίδες με μη επιθεωρημένες μεταφράσεις
Γκορζ
Το Γκορζ (Γκορτς) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Τοποθεσίες και μνημεία
Το Αβαείο του Γκορζ κατασχέθηκε ως δημόσια περιουσία κατά τη Γαλλική Επανάσταση. Έκτοτε έχει αποκατασταθεί και χρησιμοποιείται για ποικίλες δημόσιες χρήσεις.
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr) Κατηγορία:Σελίδες με μη επιθεωρημένες μεταφράσεις
Απτ
H Απτ (γαλλικά: Apt) είναι κοινότητα στα νότια του νομού Βωκλύζ στην περιοχή Προβηγκία-Άλπεις-Κυανή Ακτή της νοτιοανατολικής Γαλλίας. Ο πληθυσμός ανέρχεται σε 11.710 κατοίκους (2016).
Βρίσκεται στην αριστερή όχθη του Καλαβόν, 54 χιλιόμετρα ανατολικά της Αβινιόν. Είναι η κύρια πόλη της οροσειράς Λυμπερόν.
Γεωγραφικά στοιχεία
αριστερά|μικρογραφία|Η ρωμαϊκή Ιουλία γέφυρα στον ποταμό Καλαβόν, 8 χλμ δυτικά της Απτ Η κοινότητα Απτ βρίσκεται ανάμεσα στα όρη του Βωκλύζ και την οροσειρά του Λυμπερόν, στην κοιλάδα του ποταμού Καλαβόν.
Η πόλη θεωρείται το κέντρο του Λυμπερόν και βρίσκεται περίπου 58 χιλιόμετρα βόρεια της Αιξ-αν-Προβάνς.
Είναι χτισμένη στην όχθη του ποταμού Καλαβόν σε υψόμετρο 170 έως 567 μέτρα, στους πρόποδες του Λυμπερόν. Ο πληθυσμός ανέρχεται σε 11.710 κατοίκους (2016).
Η κοινότητα είναι μέρος του Περιφερειακού Φυσικού Πάρκου Λυμπερόν.
Ιστορία
Οι πρώτοι κάτοικοι της περιοχής εγκαταστάθηκαν σε δύο προϊστορικούς οικισμούς μεγάλης σημασίας για την αρχαιολογική έρευνα. Ο πρώτος ήταν στο Ανιέλ. Έδωσε σημαντικά στοιχεία για τη Μεσολιθική περίοδο και χρονολογείται από 9.000 έως 6.000 χρόνια π.Χ. Καταγράφηκαν πάνω από πέντε χιλιάδες επεξεργασμένες πέτρες που αντιστοιχούν σε οκτώ διαφορετικούς τύπους. Οι κάτοικοι ήταν κυνηγοί-συλλέκτες και κατανάλωναν αυγοτάραχο, ελάφι, αγριογούρουνο και κουνέλι. Ο δεύτερος οικισμός βρίσκεται στο Ροκφύρ, στην αριστερή όχθη του Καλαβόν, και αποτέλεσε αντικείμενο μελέτης εννέα αρχαιολογικών επιπέδων από την Ύστερη παλαιολιθική έως τη Νεολιθική περίοδο. εναλλ.=|αριστερά|μικρογραφία|250x250εσ|Πιεστήριο κρασιού. Η πόλη Απτ ιδρύθηκε το 45 π.Χ. με εντολή του Ιουλίου Καίσαρα και ολοκληρώθηκε σε πέντε χρόνια. Έλαβε το όνομα Άπτα Γιούλια (Apta Julia) και έγινε η πρωτεύουσα της γαλατικής φυλής των Βουλγκεντίων. Αρκετά προ-ρωμαϊκά οχυρά(oppida) υπήρχαν στα υψώματα της πόλης, προκειμένου να την προστατεύσουν και να διατηρήσουν την ειρήνη. Ορισμένα από αυτά καταστράφηκαν ήδη από τους Ρωμαίους. Η πόλη κατά τη ρωμαϊκή περίοδο ήταν πλέον σημαντικός σταθμός πάνω στη  Δομιτία οδό που ένωνε τη Ρώμη με την Ισπανία.
Την εποχή της Ναρβωνικής Γαλατίας, της οποίας η Απτ ήταν μία από τις 24 πόλεις, με περίπου 10.000 κατοίκους, δύο επιγραφές την αναφέρουν Col. Iul. Apta και Nymphus Attis.
Η Apta Julia έφθασε στη μεγαλύτερη ακμή της κατά τον 2ο αιώνα. Κατασκευάστηκαν πολλά δημόσια οικοδομήματα, όπως φόρουμ, Αψίδα του Θριάμβου, καπιτώλιο, ναοί, λουτρά και ένα θέατρο. Οι αρχαιολόγοι θεωρούν ότι ήταν ισοδύναμη με την Οράνζ. Τα λουτρά βρίσκονται κάτω από το σημερινό κτίριο της Υπονομαρχίας.
Μεσαίωνας μικρογραφία|250x250εσ|Κάβα από τη Γαλατο-ρωμαϊκή περίοδο, στο ίδιο επίπεδο με την κρύπτη του καθεδρικού ναού. Από τον 3ο έως τον 8ο αιώνα η περιοχή της Απτ, όπως και όλη η Προβηγκία, καταστράφηκε από διαδοχικές εισβολές: Αλαμανοί, Φράγκοι (276), Βουργουνδοί, Βησιγότθοι, Οστρογότοι, Φράγκοι (5ος αιώνας), Λομβαρδοί, Σάξονες (6ος αιώνας). Στη συνέχεια παρατηρείται μια μετακίνηση του πληθυσμού προς τα βουνά όπου δημιουργήθηκαν οχυρά κάστρα και ο πληθυσμός συγκεντρώθηκε γύρω τους. Για σχεδόν τρεις αιώνες, η κατεστραμμένη πόλη εγκαταλείφθηκε.
Η σχετική ηρεμία του 8ου αιώνα επέτρεψε στη θρησκευτική κοινότητα, γύρω από τον πνευματικό ηγέτη της, να αποθέσει σε ένα ρωμαιογαλατικό κτίσμα τα λείψανα των πρώτων μαρτύρων. Σ 'αυτό το χώρο, σύμφωνα με την παράδοση, κτίσθηκε ιερό το οποίο αργότερα έγινε ο καθεδρικός ναός της πόλης. αριστερά|μικρογραφία|250x250εσ|Τμήμα των τειχών μικρογραφία|Μεσαιωνικό σπίτι Ισχυρά τείχη κατασκευάστηκαν γύρω από την πόλη από τον Μεσαίωνα αλλά η πόλη λεηλατήθηκε από τους Σαρακηνούς γύρω στο 895 και οι καταστροφές που υπέστη ήταν η αιτία μιας νέας παράλυσης της πόλης που μόλις είχε ξαναγεννηθεί.
Το 1286, οι πρίγκηπες-επίσκοποι της Απτ διαδραμάτισαν διεθνή ρόλο. Όταν ο Κάρολος Β' ο Χωλός, κληρονόμος της κομητείας της Προβηγκίας αιχμαλωτίσθηκε από τον Ιάκωβο Β΄ της Αραγωνίας, οι δύο πρίγκιπες κατέληξαν να υπογράψουν τη Συνθήκη της Κεφαλού. Το αντίγραφό της μεταφέρθηκε στον Πάπα Ονώριο Δ΄ από τον επίσκοπο της Απτ Ραϋμόνδο Α'.
Στην Απτ βρέθηκαν σημαντικά μουσικά χειρόγραφα του 12ου και 13ου αιώνα. Είναι γνωστά ως Χειρόγραφα της Απτ (Apt Manuscript) και Κώδικας Ιβρέα (Ivrea Codex). Περιέχουν μοτέτα και λειτουργικά, τα οποία είναι πολυφωνικά. Εννέα από τα δεκατέσσερα Μοτέτα του Φιλίπ ντε Βιτρύ καταγράφονται στον Κώδικα Ιβρέα, μια συλλογή από ογδόντα μία συνθέσεις που χρονολογούνται από το 1360. Θεωρείται ότι προέρχονται από τις συνθέσεις του παπικού παλατιού της Αβινιόν και αποτελούν προσπάθειες ανανέωσης της μουσικής, όπως εκφράστηκε τον 14ο αιώνα από την Ars Nova.
Η εβδομαδιαία αγορά της Απτ ανάγεται στον Μεσαίωνα και οφείλεται σε δύο Ρενέ: Ο πρώτος, ο βασιλιάς Ρενέ, ο οποίος το 1470 παραχώρησε στην πόλη το δικαίωμα να εμπορεύεται κάθε Τρίτη. Στη συνέχεια, το 1523, ο Ρενέ της Σαβοΐας, κυβερνήτης της Προβηγκίας, μετακίνησε την αγορά από την Τρίτη για το Σάββατο το πρωί, ημέρα αγοράς που ισχύει έως σήμερα.
Οικονομία
Η οικονομία της Απτ βασίζεται κατά κύριο λόγο στη βιομηχανία (Deltaplus, Kerry, Blachère κ.ά.) αλλά και στον τουρισμό που διαδραματίζει καθοριστικό ρόλο όσον αφορά την πολιτιστική και περιβαλλοντική πολιτική.
Η περιοχή παράγει κρασί, μέλι, τρούφες και φρούτα, πολλά από τα οποία μετατρέπονται σε κρυσταλλωμένα φρούτα τόσο από βιομηχανίες ή οικοτεχνίες. Άλλωστε η Απτ είναι γνωστή ως η «Πρωτεύουσα των Ζαχαρωτών».
Αξιοθέατα
Κυριότερα αξιοθέατα στην Απτ: μικρογραφία|262x262εσ|Ο καθεδρικός ναός
Εξωτερικοί σύνδεσμοι
Κατηγορία:Πόλεις της Προβηγκίας-Άλπεων-Κυανής Ακτής Κατηγορία:Πόλεις της Γαλλίας
Γκοσελμίνγκ
Το Γκοσελμίνγκ (Γκοσελμίνγκεν) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Τι Τζέι Κάρτερ
Ο Μαρκ Αντόνιο Κάτερ, κοινώς γνωστός ως Τι Τζέι Κάρτερ (γεννήθηκε στις 22 Μαΐου 1985) είναι Αμερικανός επαγγελματίας καλαθοσφαιριστής. Έχει ύψος 1,92 μέτρων και παίζει στη θέση του σούτινγκ γκαρντ.
Κολεγιακή σταδιοδρομία
Ο Κάρτερ έπαιξε κολεγιακό μπάσκετ στο Νορθ Καρολάινα-Ουίλμινγκτον, με τους UNC Ουίλμινγκτον Σίχοκς, από το 2003 έως το 2008.
Επαγγελματική πορεία
Ο Κάρτερ ξεκίνησε την επαγγελματική του πορεία στο Γερμανικό Πρωτάθλημα με τους Ντίσελντορφ Τζάιαντς το 2008. Στη συνέχεια αγωνίστηκε με τον σύλλογο του Κυπριακού Πρωταθλήματος ΑΕΛ Λεμεσού. Πήγε στη γερμανική ομάδα Φοίνιξ Χάγκεν το 2011.
Στη συνέχεια έπαιξε με τον σύλλογο του Ελληνικού Πρωταθλήματος Ρέθυμνο, πριν ενταχθεί στον Πανιώνιο το 2013. Πήγε στον ΠΑΟΚ το 2014. Τον Ιούνιο του 2015 υπέγραψε στην ΑΕΚ.
Ο Κάρτερ εντάχθηκε στην πολωνική Σταλ Όστρουφ Βιελκοπόλσκι στις 12 Νοεμβρίου 2016.
Στις 22 Ιουλίου 2017, ο Κάρτερ υπέγραψε με τη Λιέτουβος Ρίτας του Λιθουανικού Πρωταθλήματος, αλλά δεν μπόρεσε να προσαρμοστεί για να γίνει μέρος της τακτικής του προπονητή Κουρτινάιτις, οπότε τελικά το συμβόλαιο τερματίστηκε με κοινή συμφωνία στις 11 Νοεμβρίου 2017.
Στις 21 Δεκεμβρίου 2017, ο Κάρτερ υπέγραψε συμβόλαιο με την Σταλ Όστρουφ Βιελκοπόλσκι στην Πολωνία.
Κανονική περίοδος
Σημείωση: Μόνο οι αγώνες στις κύριες εγχώριες διοργανώσεις περιλαμβάνονται. Συνεπώς, αγώνες στο κύπελλο ή σε Ευρωπαϊκές διοργανώσεις παραλείπονται.
Εξωτερικοί σύνδεσμοι
Κατηγορία:Σούτινγκ γκαρντ Κατηγορία:Καλαθοσφαιριστές Ρεθύμνου Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Λιέτουβος Ρίτας Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΛ Λεμεσού Κατηγορία:Καλαθοσφαιριστές ΑΕΚ Κατηγορία:Σελίδες με μη επιθεωρημένες μεταφράσεις
Λάουρα Κιάτι
Η Λάουρα Κιάτι (ιταλικά: Laura Chiatti), (12 Ιουλίου 1982), είναι Ιταλίδα ηθοποιός και τραγουδίστρια.
Καριέρα
Η Λάουρα Κιάτι αρχικά προσπάθησε να εδραιωθεί ως τραγουδίστρια, συμμετέχοντας το 1994 στο σόου Karaoke, που πραγματοποιήθηκε από τον Φιορέλο. Η καριέρα της όμως πήρε ένα άλλο μονοπάτι όταν το 1996 κέρδισε το διαγωνισμό ομορφιάς Miss Teenager.
Παρ 'όλα αυτά, συνέχισε να την καριέρα της στο τραγούδι και κατέγραψε δύο ρεκόρ στη αγγλική γλώσσα.
Στη συνέχεια έκανε το ντεμπούτο της στον κινηματογράφο, το 2004, με ένα  ρόλο στην ταινία "Mai come prima" σε σκηνοθεσία Τζιακόμο Καμπιότι.
Το 2006 πρωταγωνίστησε στην ταινία του Πάολο Σορεντίνο "Ο οικογενειακός φίλος", μαζί με τον Τζιακόμο Ρίζο και τον Φαμπρίτσιο Μπεντιβόγκλιο.
Προσωπική ζωή
Η Κιάτι είχε μια σχέση με τον Σίλβιο Μουκίνο το 2006. Στη συνέχεια είχε μια σχέση με το μοντέλο και ηθοποιό Φρανσέσκο Αρκά, με τον οποίο έζησε μαζί του στην Περούτζια μέχρι το 2009. Αργότερα, είχε μια σχέση από το 2010 έως το 2013 με τον παίκτη του μπάσκετ Νταβίντ Λάμα.
Τον Ιανουάριο του 2014 ανακοίνωσε τον αρραβώνα της με τον ηθοποιό Μάρκο Μπότσι και το ζευγάρι τελικά παντρεύτηκε στις 5 Ιουλίου 2014 στην Περούτζια στη Βασιλική του Αγίου Πέτρου. Το ζευγάρι έχει δύο παιδιά: την Ένεα (γενν. 2015) και τον Πάμπλο (γενν. 2016).
Εξωτερικοί σύνδεσμοι
Κατηγορία:Ιταλίδες ηθοποιοί κινηματογράφου Κατηγορία:Ιταλίδες τραγουδίστριες
Δημήτρης Τάρλοου
Ο Δημήτρης Τάρλοου ( 27 Απριλίου 1966, Αθήνα) είναι Έλληνας ηθοποιός, μεταφραστής και σκηνοθέτης, καθώς και καλλιτεχνικός διευθυντής του Θεάτρου «Πορεία» στην Αθήνα.
Βιογραφία
Έζησε τα παιδικά του χρόνια στην Αθήνα και το 1976 ακολούθησε τους γονείς του στην Άνδρο. Έναν χρόνο αργότερα οι γονείς του πήραν διαζύγιο, ο πατέρας του επέστρεψε στην ΗΠΑ και ο Δημήτρης Τάρλοου επέστρεψε με τη μητέρα του στην Αθήνα, όπου συνέχισε τη φοίτησή του στη Σχολή Μωραΐτη.
Μετά το πέρας των εγκύκλιων σπουδών του, πέτυχε τις εισαγωγικές εξετάσεις στη δραματική σχολή του Εθνικού Θεάτρου, διευθυντής της οποίας τότε ήταν ο Τάσος Λιγνάδης. Δάσκαλοί του ήταν ο Ιάκωβος Ψαρράς, η Αντιγόνη Βαλάκου και ο Αλέξης Διαμαντόπουλος. Αποφοίτησε από τη σχολή του Εθνικού Θεάτρου το 1986, και αμέσως μετά την αποφοίτησή του άρχισε να εργάζεται ως ηθοποιός στο θέατρο και στην τηλεόραση.
Συνεργάστηκε με τους θιάσους της Ξένιας Καλογεροπούλου, της Αλίκης Γεωργούλη, «Τα παιδιά του Εθνικού», την «Ελεύθερη Σκηνή», τη «Στοά» του Θανάση Παπαγεωργίου, το «Θέατρο Αθηνών» της Κατερίνας Μαραγκού, τον Θεατρικό Οργανισμό «Μορφές», το Κρατικό Θέατρο Βορείου Ελλάδος και το Εθνικό Θέατρο.
Το 1998 ίδρυσε την Εταιρία Θεάτρου «Δόλιχος». Η πρώτη παράσταση της εταιρίας ήταν Το κτήνος στο φεγγάρι του Ρίτσαρντ Καλινόσκι, που παίχτηκε στο «Από Μηχανής Θέατρο» και γνώρισε μεγάλη επιτυχία. Το 2000 απέκτησε το ιστορικό θέατρο «Πορεία», το οποίο ανακαινίστηκε ριζικά και έγινε η έδρα της εταιρίας «Δόλιχος». Έκτοτε εκεί έχουν ανέβει παραστάσεις σε σκηνοθεσία τόσο του Δημήτρη Τάρλοου, όσο και άλλων σκηνοθετών, Ελλήνων και ξένων (Γιάννης Χουβαρδάς, Μάρθα Φριντζήλα, Όσκαρας Κορσουνόβας, Τσέζαρις Γκραουζίνις, Ρενάτε Τζετ, Άρης Μπινιάρης κ.ά.).
Έχει βραβευτεί με το Βραβείο Σκηνοθεσίας Κάρολος Κουν το 2016, καθώς και και πολλές φορές με βραβεία κοινού του περιοδικού Αθηνόραμα.
Έχει τρία παιδιά, τον Φίλιππο, τη Μανιώ και τη Φιλιώ.
Εξωτερικοί Σύνδεσμοι
Κατηγορία:Έλληνες σκηνοθέτες θεάτρου Κατηγορία:Έλληνες άνδρες ηθοποιοί θεάτρου Κατηγορία:Απόφοιτοι της Δραματικής Σχολής του Εθνικού Θεάτρου
Ασπλήνιο το κητεράχιο
μικρογραφία|To σκορπίδι (Asplenium ceterach), [[Χορτιάτης (όρος)|Χορτιάτης, Ν. Θεσσαλονίκης, 26-3-2023]] Το Ασπλήνιο το κητεράχιο (επιστ. ονομ. Asplenium ceterach, παλαιότερα Ceterach officinarum) με κοινή ονομασία σκορπίδι ή αλλιώς σκορπιδόχορτο είναι είδος φτέρης που ανήκει στην οικογένεια Aspleniaceae. Το όνομα του γένους Asplenium προέρχεται από την αρχαία ελληνική και σημαίνει “χωρίς σπλήνα”, γιατί το χρησιμοποίησαν για προβλήματα της σπλήνας. Κατανέμεται στην Ευρώπη, στην περιοχή της Μεσογείου, στην Αραβική Χερσόνησο και στην εύκρατη Ασία μέχρι το Θιβέτ, καθώς και σ’ όλη την Ελλάδα. Φυτρώνει σε σχισμές βράχων, σε ασβεστολιθικά πετρώματα, στο κονίαμα των τοίχων, σε χαράδρες, από την επιφάνεια της θάλασσας μέχρι 2700μ. Σε αντίθεση με άλλες φτέρες, το σκορπίδι προτιμά τις ηλιόλουστες συνθήκες και απαιτεί λίγη έως καθόλου, υγρασία. Το φυτό φτάνει σε ύψος από 6 έως 20 εκατοστά. Ρίζωμα βραχύ που φτάνει σε βάθος περίπου 30 εκατοστά. Φύλλα πτεροσχιδή ωοειδή αποστρογγυλομένα, τα οποία φέρουν, πυκνά επικαλυπτόμενα, ασημί αρχικά και στη συνέχεια ανοιχτό μέχρι κοκκινοκαφέ χρώμα, λέπια στην κάτω επιφάνεια. Τα νέα φύλλα εμφανίζονται κατά την άνοιξη, ενώ τα σπόρια ωριμάζουν από τον Μάιο έως τον Ιούνιο.
Εξωτερικοί σύνδεσμοι
Κατηγορία:Πτεριδόφυτα Κατηγορία:Ελληνική χλωρίδα
Σαλούντος Αμίγκος
Το Σαλούντος Αμίγκος (πρωτότυπος τίτλος: Saludos Amigos - Ισπανικά για το Γεια σας, φίλοι) είναι αμερικανική ταινία ανθολογίας κινουμένων σχεδίων σε συνδυασμό με σκηνές live-action παραγωγής 1942 από τον Γουώλτ Ντίσνεϋ και διανομή από την εταινία RKO Pictures. Αποτελεί την έκτη ταινία μεγάλου μήκους κινουμένων σχεδίων της Disney.
Διαδραματίζεται στη Λατινική Αμερική και αποτελείται από τέσσερα διαφορετικά τμήματα: ο Ντόναλντ Ντακ πρωταγωνιστεί στα δύο από αυτά και ο Γκούφυ σε ένα. Περιλαμβάνει επίσης την πρώτη εμφάνιση του Χοσέ Καριόκα, του Βραζιλιάνου παπαγάλου που καπνίζει πούρο.
Το Σαλούντος Αμίγκος έκανε πρεμιέρα στο Ρίο ντε Τζανέιρο στις 24 Αυγούστου 1942. Κυκλοφόρησε στις Ηνωμένες Πολιτείες στις 6 Φεβρουαρίου 1943. Η ταινία ήταν αρκετά δημοφιλής, κάτι που έκανε τον Γουώλτ Ντίσνεϋ να αποφασίσει να φτιάξει κι άλλη ταινία σχετιζόμενη με τη Λατινική Αμερική, την Οι τρεις Καμπαλέρος, η οποία ολοκληρώθηκε δύο χρόνια αργότερα. Με διάρκεια 42 λεπτά, το Σαλούντος Αμίγκος αποτελεί μέχρι και σήμερα την μικρότερη ταινία μεγάλου μήκους της Disney.
Ιστορικό υπόβαθρο
Στις αρχές του 1941, πριν την είσοδο των ΗΠΑ στον Β΄ Παγκόσμιο Πόλεμο, το Υπουργείο Εξωτερικών ανέθεσε στη Disney μια περιοδεία καλής θέλησης στη Νότια Αμερική, με σκοπό να δημιουργηθεί μία ταινία η οποία θα προβαλλόταν στις ΗΠΑ, στην κεντρική και Νότια Αμερική, ως μέρος της πολιτικής Καλής Γειτονίας. Αυτό γινόταν γιατί αρκετές κυβερνήσεις της Λατινικής Αμερικής είχαν στενούς δεσμούς με Ναζιστική Γερμανία και η κυβέρνηση των ΗΠΑ ήθελε να εξουδετερώσει αυτούς τους δεσμούς. Ο Μίκυ Μάους και άλλοι χαρακτήρες της Disney ήταν δημοφιλείς στη Λατινική Αμερική και ο Γουώλτ Ντίσνεϋ λειτούργησε ως πρεσβευτής. Η περιοδεία διευκολύνθηκε από τον Νέλσον Ροκφέλερ, ο οποίος είχε αναλάβει πρόσφατα στο Γραφείο Συντονιστή Διαμερικανικών Υποθέσεων (CIAA) και πήγε τον Ντίσνεϋ και μια ομάδα περίπου είκοσι συνθετών, καλλιτεχνών, τεχνικών κτλ από το στούντιό του στη Νότια Αμερική κυρίως στη Βραζιλία και την Αργεντινή, αλλά επίσης και στη Χιλή και στο Περού.
Η ίδια η ταινία έλαβε ομοσπονδιακές εγγυήσεις δανείου, επειδή τα στούντιο της Disney είχαν ανακαινιστεί λίγο πριν κλείσουν οι ευρωπαϊκές αγορές από τον πόλεμο κι επειδή ο Ντίσνεϋ αντιμετώπιζε αναταραχές εκείνη την περίοδο (συμπεριλαμβανομένης και της απεργίας των εικονογραφιστών η οποία ήταν σε εξέλιξη όταν το ταξίδι καλής θελήσεως ξεκίνησε).
Η ταινία περιελάμβανε live-action σκηνές ως ντοκιμαντέρ όπου προβαλλόταν υλικό με τις σύγχρονες χώρες της Λατινικής Αμερικής με ουρανοξύστες και κατοίκους ντυμένους με τη μόδα της εποχής. Αυτό εξέπληξε πολλούς μοντέρνους Αμερικανούς τηλεθεατές οι οποίοι συσχέτιζαν τέτοιες εικόνες μόνο με Αμερικανικές και Ευρωπαϊκές πόλεις, κάτι το οποίο συνέβαλε στο να μεταβληθεί η εντύπωση που επικρατούσε ως τότε για τη Λατινική Αμερική. Ο ιστορικός ταινιών Άλφρεντ Τσαρλς Ρίτσαρντ Τζ. σχολίασε ότι το Σαλούντος Αμίγκος «συνέβαλε περισσότερο στο να φέρει κοντά τις κοινότητες των λαών της Αμερικής μέσα σε λίγους μήνες από αυτό που είχε καταφέρει εδώ και πενήντα χρόνια το Υπουργείο Εξωτερικών».
Τμήματα της ταινίας
Η ταινία περιέχει τέσσερα διαφορετικά τμήματα και τα οποία όλα ξεκινούν με διάφορα βίντεο των καλλιτεχνών της Disney να περιπλανιούνται στην εκάστοτε χώρα, σκιτσάροντας τους ντόπιους πολιτισμούς και τα τοπία.
Pedro
Η ιστορία του Πέδρο περιλαμβάνει τον ομότιτλο χαρακτήρα, ένα μικρό ανθρωπόμορφο αεροπλανάκι από ένα αεροδρόμιο κοντά στο Σαντιάγο στη Χιλή, το οποίο κάνει την πρώτη του πτήση για να πάει να φέρει την αλληλογραφία από τη Μεντόσα της Αργεντινής, με καταστροφικά όμως αποτελέσματα τα οποία συμβαίνουν κοντά στο βουνό Ακονκάγκουα κατά το ταξίδι της επιστροφής. Μια καταιγίδα με την οποία έρχεται αντιμέτωπος, κάνει τα πράγματα ακόμα πιο δύσκολα για τον Πέδρο αλλά εκείνος καταφέρνει να επιστρέψει στη βάση του ασφαλής με την αλληλογραφία, η οποία όπως αποκαλύπτεται είναι απλά μια καρτ ποστάλ. Αυτό το τμήμα της ταινίας κυκλοφόρησε αργότερα και στις κινηματογραφικές αίθουσες ως ανεξάρτητη ταινία μικρού μήκους στις 13 Μαΐου 1995 από την RKO Pictures.
Απογοητευμένος με τον Πέδρο ως εικόνα που θα σχημάτιζε ο έξω κόσμος για τη Χιλή, ο καρτουνίστας Ρενέ Ρίος Μποτιγκέρ (γνωστός περισσότερο ως «Πέπο») ξεκίνησε ένα από τα πιο δημοφιλή Λατινικά Αμερικανικά περιοδικά κόμικ: το Condorito.
El Gaucho Goofy
Σε αυτό το τμήμα, ο Αμερικανός καουμπόης Γκούφυ βρίσκεται μυστηριωδώς στις εύφορες πεδιάδες Πάμπα της Αργεντινής για να μάθει το πώς λειτουργούν εκεί οι ντόπιοι καουμπόηδες, οι γκάουτσο. Το συγκεκριμένο τμήμα της ταινίας υπέστη επεξεργασία όταν επανακυκλοφόρησε για την Χρυσή Κλασική Συλλογή της Disney σε VHS/DVD, για να αφαιρεθεί η σκηνή όπου ο Γκούφυ εμφανίζεται να καπνίζει ένα τσιγάρο. Αυτή η επεξεργασία εμφανίζεται και στην Κλασική Συλλογή DVD των Caballeros. Αυτή η σκηνή όμως αποκαταστάθηκε καθώς πολλοί θαυμαστές ζητούσαν τη μη επεξεργασμένη έκδοση. Η μη επεξεργασμένη έκδοση είναι ολόκληρη διαθέσιμη ως έξτρα υλικό στην κυκλοφορία του Walt & El Grupo DVD.
Aquarela do Brasil
Το Aquarela do Brasil (Πορτογαλικά για «Νερομπογιά της Βραζιλίας»), το τελευταίο κομμάτι της ταινίας, περιλαμβάνει έναν ολοκαίνουριο χαρακτήρα, τον Χοσέ Καριόκα από το Ρίο ντε Τζανέιρο της Βραζιλίας, να ξεναγεί τον Ντόναλντ Ντακ στη Νότια Αμερική, να πίνει ένα ποτήρι cachaça μαζί του και να τον συστήνει στο ρυθμό της σάμπα (υπό τους ήχους των τραγουδιών «Brazil» και «Tico-Tico no Fubá»).
Soundtrack
Τη μουσική επένδυση της ταινίας συνέθεσαν οι Έντουαρντ Η. Πλάμπ, Πολ Σμιθ και ο Τσαρλς Γόλκοττ. Το ομότιτλο τραγούδι, «Saludos Amigos», γράφτηκε για την ταινία από τους Τσαρλς Γόλκοττ και Νεντ Ουάσινγκτον. Η ταινία περιείχε επίσης το τραγούδι «Aquarela do Brasil», το οποίο γράφτηκε από την δημοφιλή Βραζιλιάνο τραγουδοποιό Άρι Μπαροσσο και ερμηνεύτηκε από τον Αλουίσιο ντε Ολιβέιρα, και μια ορχηστρική εκδοχή του «Tico-Tico no Fubá», γραμμένη από τον Ζικουίνα ντε Άμπρο. Το «Aquarela do Brasil» γράφτηκε και πρωτοερμηνεύτηκε το 1939, αλλά δεν είχε καταφέρει να κάνει επιτυχία αρχικά. Ωστόσο, μετά την εμφάνισή του στην ταινία έγινε διεθνές χιτ και έγινε επίσης το πρώτο Βραζιλιάνικο τραγούδι το οποίο παίχτηκε πάνω από ένα εκατομμύριο φορές στο Αμερικανικό ραδιόφωνο.
Το soundtrack της ταινίας κυκλοφόρησε από την Decca Records το 1944 ως συλλογή από τρία 78rpm σινγκλς.
Λίστα κομματιών
250px|thumb|right|Εξώφυλλο soundtrack
Κυκλοφορία
Το Σαλούντος Αμίγκος έκανε πρεμιέρα στο Ρίο ντε Τζανέιρο στις 24 Αυγούστου 1943. Κυκλοφόρησε στις Ηνωμένες Πολιτείες στις 6 Φεβρουαρίου 1943. Επανακυκλοφόρησε στις αίθουσες το 1949, οπότε και προβλήθηκε μαζί με την πρώτη επαναπροβολή της ταινίας Ντάμπο, το ελεφαντάκι.
Εξωτερικοί σύνδεσμοι
Κατηγορία:Ταινίες του 1942 Κατηγορία:Αμερικανικές αεροπορικές ταινίες Κατηγορία:Ταινίες σε σκηνοθεσία Νόρμαν Φέργκιουσον Κατηγορία:Ταινίες σε παραγωγή Ουώλτ Ντίσνεϋ Κατηγορία:Ταινίες των Walt Disney Animation Studios Κατηγορία:Ταινίες παραγωγής Walt Disney Pictures Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες κινουμένων σχεδίων παραγωγής Walt Disney Pictures
Ερρίκος Ι΄ Ρούμπολντ
Ο Ερρίκος Ι΄ Ρούμπολντ ο Νεότερος, πολων. Henryk X Rumpold Młodszy (π. 1390 - 18 Ιανουαρίου 1423) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (1397-1412, με τους αδελφούς του) και κυβερνήτης του Γκλόγκουφ (από το 1412, με τον αδελφό του).
Βιογραφία
Ήταν ο δευτερότοκος γιος του Ερρίκου Η΄ του Σπουργίτη δούκα του Ζάγκαν-Γκλόγκουφ και της Αικατερίνης των Πιαστ-Σιλεσίας-Τσέσυν, κόρης του Βλάντισλαφ Β΄ δούκα του Οπόλε.
Έπειτα από το τέλος του πατέρα του το 1397, ο Ερρίκος Ι΄ Ρούμπολντ τέθηκε υπό την επιτροπεία της μητέρας του και του Ροβέρτου Α΄ δούκα της Λεγκνίτσα· από το 1401 τέθηκε υπό την επιτροπεία των μεγαλυτέρων αδελφών του Ιωάννη Α΄ και Ερρίκου Θ΄ του Πρεσβύτερου.
Το 1412 τα πατρικά εδάφη διαιρέθηκαν: ο Ερρίκος Θ΄, ο Ερρίκος Ι΄ Ρούμπολντ και ο Βεντσέσλαος έλαβαν το δουκάτο τού Γκλόγκουφ. Όμως ο Ερρίκος Ι΄ δεν ενδιαφερόταν για τις εσωτερικές υποθέσεις του δουκάτου και άφησε όλη τη διακυβέρνηση στα χέρια του Ερρίκου Θ΄.
Πηγές
Κατηγορία:Οίκος των Πιαστ-Σιλεσίας
Ντιέγο Σιμεόνε
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Θεωρείται θρυλική μορφή στην ιστορία της Ατλέτικο, τόσο ως παίκτης όσο και ως προπονητής.
Καριέρα ως ποδοσφαιριστής
Η επαγγελματική καριέρα του άρχισε το 1987, και αγωνίστηκε στην Αργεντινή, στην Ιταλία και στην Ισπανία, για τις Βέλες Σάρσφιλντ, Πίζα, Σεβίλλη, Ατλέτικο Μαδρίτης, Ίντερ, Λάτσιο και Ράσιγκ Κλουμπ. Κέρδισε το εγχώριο νταμπλ με την Ατλέτικο Μαδρίτης το 1996, το κύπελλο ΟΥΕΦΑ με την Ίντερ το 1998 και με τη Λάτσιο κέρδισε το εγχώριο νταμπλ το 2000, το ΟΥΕΦΑ Σούπερ Καπ το 1999 και το Σούπερ Καπ Ιταλίας το 2000. Με την εθνική της Αργεντινής έχει πραγματοποιήσει 106 συμμετοχές και εκπροσώπησε τη χώρα του στα Μουντιάλ του 1994, του 1998 και του 2002, και σε τέσσερα Κόπα Αμέρικα, κερδίζοντας το τουρνουά των 1991 και 1993. Επίσης, κέρδισε το ασημένιο μετάλλιο στους Ολυμπιακούς Αγώνες του 1996.
Καριέρα ως προπονητής
Ως προπονητής έχει περάσει από τον πάγκο των Ρασίγκ Κλουμπ, Εστουντιάντες δε Λα Πλάτα, Ρίβερ Πλέιτ, Σαν Λορένσο και Κατάνια, πριν αρχίσει να προπονεί την Ατλέτικο Μαδρίτης το 2011. Κατέκτησε το πρωτάθλημα Αργεντινής τόσο με την Εστουδιάντες, όσο και με τη Ρίβερ Πλέιτ, αλλά σημείωσε τις μεγαλύτερες επιτυχίες του με την Ατλέτικο Μαδρίτης, κερδίζοντας δύο φορές το Πρωτάθλημα Ισπανίας (2014 και 2021), το Κύπελλο Ισπανίας (2013), το Σούπερ Καπ Ισπανίας (2014), δύο Γιουρόπα Λιγκ (2012 και 2018), δύο ΟΥΕΦΑ Σούπερ Καπ (2012 και 2018), ενώ έφτασε και δύο φορές στον τελικό του Τσάμπιονς Λιγκ (2014 και 2016).
Στις 8 Ιουλίου 2021 η Ατλέτικο Μαδρίτης ανακοίνωσε την επέκταση του συμβολαίου του έως το 2024.
Παραπομπές
Κατηγορία:Αργεντινοί ποδοσφαιριστές Κατηγορία:Αργεντινοί προπονητές ποδοσφαίρου Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αργεντινής Κατηγορία:Ποδοσφαιριστές Βέλες Σάρσφιλντ Κατηγορία:Ποδοσφαιριστές ΑΚ Πίζα 2009 Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Ίντερ Κατηγορία:Ποδοσφαιριστές Λάτσιο Κατηγορία:Ποδοσφαιριστές Ράσινγκ Κλουμπ Κατηγορία:Παίκτες νικητές Κυπέλλου ΟΥΕΦΑ Κατηγορία:Ποδοσφαιριστές ολυμπιακής ομάδας Αργεντινής Κατηγορία:Αργεντινοί Ολυμπιονίκες Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Κόπα Αμέρικα 1991 Κατηγορία:Ποδοσφαιριστές Κόπα Αμέρικα 1993 Κατηγορία:Ποδοσφαιριστές Κόπα Αμέρικα 1995 Κατηγορία:Ποδοσφαιριστές Κόπα Αμέρικα 1999 Κατηγορία:Προπονητές ποδοσφαίρου Ράσινγκ Κλουμπ Κατηγορία:Προπονητές ποδοσφαίρου Εστουδιάντες Λα Πλάτα Κατηγορία:Προπονητές ποδοσφαίρου Ρίβερ Πλέιτ Κατηγορία:Προπονητές ποδοσφαίρου Σαν Λορένσο Αλμάγρο Κατηγορία:Προπονητές ποδοσφαίρου Κάλτσιο Κατάνια Κατηγορία:Προπονητές ποδοσφαίρου Ατλέτικο Μαδρίτης Κατηγορία:Παίκτες νικητές Κόπα Αμέρικα Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Προπονητές νικητές ΟΥΕΦΑ Γιουρόπα Λιγκ Κατηγορία:Προπονητές ποδοσφαίρου Σέριε Α
Χρήστος Μπουκώρος
Ο Χρήστος Μπουκώρος (Βόλος, 2 Μαΐου 1970) είναι Έλληνας δημοσιογράφος και πολιτικός. Από το 2015 είναι εκλεγμένος βουλευτής Μαγνησίας.
Προσωπική ζωή και σπουδές
Ο Χρήστος Μπουκώρος γεννήθηκε στις 2 Μαΐου 1970 στο Βόλο. Σπούδασε δημοσιογραφία στο Πανεπιστήμιο του Ουρμπίνο στην Ιταλία.
Εργάστηκε ως δημοσιογράφος στο «Βόλος 9.86 FM» και σχεδόν σε όλους τους γνωστούς ενημερωτικούς ραδιοφωνικούς σταθμούς του Βόλου ως υπεύθυνος εκπομπών της πρωινής ζώνης. Από το 2000 έως το 2004 εργάστηκε ως διευθυντής στην καθημερινή εφημερίδα «Νέος Τύπος» και παράλληλα ως παρουσιαστής δελτίου ειδήσεων του τηλεοπτικού σταθμού Astra. Είναι μέλος της Ένωσης Συντακτών Θεσσαλίας, Στερεάς Ελλάδας και Εύβοιας.
Πολιτική σταδιοδρομία
Στα νεανικά του χρόνια, υπήρξε ενεργό μέλος της φοιτητικής παράταξης Δ.Α.Π.-Ν.Δ.Φ.Κ. και εκλέχθηκε στη διοίκηση της Ομοσπονδίας Ελληνικών Φοιτητικών Συλλόγων Ιταλίας (ΟΕΦΣΙ) στη θέση του υπευθύνου Δημοσίων και Διεθνών Σχέσεων.
Στις εκλογές του 2012 υπήρξε ανεξάρτητος υποψήφιος βουλευτής ενώ στις εθνικές εκλογές του 2015 εξελέγη βουλευτής Μαγνησίας με την Νέα Δημοκρατία. Επανεξελέγη στις εκλογές του 2019.
Πηγές
Κατηγορία:Βουλευτές Μαγνησίας Κατηγορία:Βουλευτές εκλεγμένοι με τη Νέα Δημοκρατία
Καρίμ Φελαχί
Ο Καρίμ Φελαχί (كريم فلاحي) (γεννημένος στις 31 Οκτωβρίου 1974 στο Επιναί-συρ-Σεν της Γαλλίας) είναι Αλγερινός πρώην ποδοσφαιριστής, ο οποίος αγωνιζόταν ως μέσος.
Εξωτερικοί Σύνδεσμοι
Κατηγορία:Αλγερινοί ποδοσφαιριστές Κατηγορία:Ποδοσφαιριστές Εθνικής Αλγερίας Κατηγορία:Γάλλοι ποδοσφαιριστές Κατηγορία:Ποδοσφαιριστές Ρεντ Σταρ ΦΚ Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Ρουαγιάλ Εξελσιόρ Μουσκρόν Κατηγορία:Ποδοσφαιριστές ΦΚ Βρυξέλλες Κατηγορία:Ποδοσφαιριστές ΓΝ Εστορίλ Πράια Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές ΟΖΑ Αλφορβίλ Κατηγορία:Ξένοι ποδοσφαιριστές στο Βέλγιο
Άνω Γιανναίοι Αρκαδίας
Οι Άνω Γιανναίοι είναι οικισμός και έδρα της τοπικής κοινότητας Γιανναίων, της δημοτικής ενότητας (τέως δήμου) Φαλαισίας, του δήμου Μεγαλόπολης, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μεγαλόπολης του νομού Αρκαδίας, στο γεωγραφικό διαμέρισμα Πελοποννήσου.
Γεωγραφία
Οι Άνω Γιανναίοι είναι ορεινό χωριό στη νοτιοδυτική Αρκαδία, στις βορειοδυτικές κλιτύς του Ταϋγέτου, δίπλα στα όρια με τον νομό Λακωνίας και σε μέσο σταθμικό υψόμετρο 890. Απέχει 56 χλμ. περίπου ΝΔ. της Τρίπολης.
Τοπική κοινότητα Γιανναίων
Η τοπική κοινότητα Γιανναίων είναι χαρακτηρισμένη ως αγροτικός ορεινός οικισμός, με έκταση 9,820 χμ² (2011). Περιλαμβάνει και τον οικισμό Κάτω Γιανναίοι.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1840 και ορίστηκε έδρα της κοινότητας Γιανναίων του νομού Αρκαδίας. Με το ΦΕΚ 244Α - 04/12/1997 αποσπάστηκε από την κοινότητα Γιανναίων και προσαρτήθηκε στον δήμο Φαλαισίας. Με το ΦΕΚ 87Α - 07/06/2010 αποσπάστηκε από τον δήμο Φαλαισίας και προσαρτήθηκε στον δήμο Μεγαλόπολης.
Εξωτερικοί σύνδεσμοι
Κατηγορία:Δήμος Μεγαλόπολης Κατηγορία:Χωριά του νομού Αρκαδίας
Γκρεμεσέ
Το Γκρεμεσέ (Γκρέμσιχ) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Αλαιξί Ρομαό
Ο Ζακ-Αλαιξί Ρομαό (γαλλικά: Jacques-Alaixys Romao, γενν. 18 Ιανουαρίου 1984) είναι Τογκολέζος επαγγελματίας ποδοσφαιριστής και διεθνής με την Εθνική Τόγκο. Αγωνίζεται στον Ιωνικό. Περισσότερο γνωστός είναι ως Αλεξί Ρομαό (Alaixys Romao).
Από το καλοκαίρι του 2016 έως και το 2018, αγωνίστηκε στη Super League, για τον Ολυμπιακό Πειραιώς, ως μέσος.
Μετά τον Ολυμπιακό αγωνίστηκε στο πρωτάθλημα της Γαλλίας για τις ομάδες Σταντ ντε Ρενς και Γκενγκάν. Στις 30 Ιουνίου 2021 πήρε μεταγραφή στον Ιωνικό.
Κόκε (ποδοσφαιριστής, γενν. το 1992)
Ο Χόρχε Ρεσουρεκθιόν Μερόδιο (8 Ιανουαρίου 1992), γνωστός ως Κόκε, είναι Ισπανός ποδοσφαιριστής ο οποίος αγωνίζεται ως μέσος για την Ατλέτικο Μαδρίτης, της οποίας είναι αρχηγός, και την εθνική ομάδα της Ισπανίας.
Ο Κόκε έχει περάσει ολόκληρη της καριέρα του στην Ατλέτικο Μαδρίτης. Αγωνίστηκε αρχικά στην Ατλέτικο Μαδρίτης Β το 2009 και το 2011 πραγματοποίησε τις πρώτες του εμφανίσεις με την κύρια ομάδα. Έχει σχεδόν 500 συμμετοχές με την ομάδα και έχει κατακτήσει το ισπανικό πρωτάθλημα το 2013-14, δύο Γιουρόπα Λιγκ (2012 και 2018) και δύο Σούπερ Καπ (2012, 2018), ενώ έφτασε μέχρι τον τελικό του Τσάμπιονς Λιγκ το 2014 και το 2016.
Ο Κόκε κατέκτησε το ευρωπαϊκό πρωτάθλημα Κ-21 το 2013. Πραγματοποίησε το ντεμπούτο του με την εθνική αντρών εκείνη τη χρονιά και εκπροσώπησε την Ισπανία στα Μουντιάλ 2014 και 2018 και το Euro 2016.
Παραπομπές
Κατηγορία:Ισπανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Ατλέτικο Μαδρίτης Β Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Τρένο δεινοσαύρων
Το Τρένο δεινοσαύρων (αγγλικά: Dinosaur Train) είναι παιδική σειρά αμερικανικής, καναδικής και σιγκαπουρέζικης παραγωγής η οποία δημιουργήθηκε από τον Κρέιγκ Μπάρλετ, δημιουργό των Hey Arnold! και Ready Jet Go!. Η σειρά περιέχει έναν νεαρό τυραννόσαυρο ρεξ, ο οποίος ονομάζεται Μπάντι και μαζί με την οικογένεια πτερανοδόντων του, παίρνει το τρένο δεινοσαύρων για να εξερευνήσει την χρονική περίοδό του, και έχει περιπέτειες με όλα τα είδη δεινοσαύρων. Παράγεται από την The Jim Henson Company σε συνεργασία με την Αρχή Ανάπτυξης των Μέσων Ενημέρωσης της Σιγκαπούρης, και τις Sparky Animation, FableVision, Snee-Oosh, Inc. Τον Σεπτέμβριο του 2018, το PBS Kids είχε ζητήσει 11 νέα επεισόδια, αυξάνοντας τον αριθμό επεισοδίων σε 100.
Παραπομπές
Κατηγορία:Αμερικανικές παιδικές τηλεοπτικές σειρές κινουμένων σχεδίων
Βλάντιμιρ Οχότνικ
O Βλάντιμιρ Οχότνικ (γαλλ. Vladimir Okhotnik, γενν. 28 Φεβρουαρίου 1950) είναι Γάλλος σκακιστής ουκρανικής καταγωγής.
Βιογραφικά Στοιχεία
Το 1979 κέρδισε το 44ο πρωτάθλημα Ουκρανίας στο Ντνιπροπετρόβσκ. Το 2011 κέρδισε το Παγκόσμιο Πρωτάθλημα Ηλικιωμένων και αυτό το επίτευγμα του χάρισε αυτόματα τον τίτλο του Γκρανμαίτρ. Ο Οκχότνικ κέρδισε τον δεύτερο παγκόσμιο τίτλο του σε ηλικιωμένους (στην κατηγορία 65+) το 2015.